title: Sapha
text: Reusam ureuëng Acèh lam beuleuën nyoë le that nyang geupantang, lagèe hanjeuet geupeudong rumoh barô ngon hana ureuëng nyang meugatib lam buleuën sapha nyan. Nibak uroë rabu keuneulheuëh buleuën nyoë dumna ureuëng Acèh geujak meuramiën u laôt, u kruëng atawa bak mon ngon meukeusud geujak boh malang. Lam geujak meuramiën nyan nacit nyang geuba mumacam peunajôh nyang geumakeuën peunajôh nyan lheuëh geubeuët du'a lé teungku imeum.